CELEX: 32010D0170
Language: lt
Date: 1268956800000
Title: 2010/170/: 2010 m. kovo 19 d. Komisijos sprendimas dėl nuorodos į standartą EN 353–1:2002 Asmeninė apsauginė įranga apsaugai nuo kritimo iš aukščio. 1 dalis. Valdomieji kritimo stabdytuvai, įskaitant standžiają inkaravimo vedlinę panaikinimo pagal Tarybos direktyvą 89/686/EEB (pranešta dokumentu Nr. C(2010) 1619) (Tekstas svarbus EEE)

23.3.2010   
            
            
               LT
            
            
               Europos Sąjungos oficialusis leidinys
            
            
               L 75/27
            
         KOMISIJOS SPRENDIMAS
   2010 m. kovo 19 d.
   dėl nuorodos į standartą EN 353–1:2002 „Asmeninė apsauginė įranga apsaugai nuo kritimo iš aukščio. 1 dalis. Valdomieji kritimo stabdytuvai, įskaitant standžiają inkaravimo vedlinę“ panaikinimo pagal Tarybos direktyvą 89/686/EEB
   (pranešta dokumentu Nr. C(2010) 1619)
   (Tekstas svarbus EEE)
   (2010/170/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1989 m. gruodžio 21 d. Tarybos direktyvą 89/686/EEB dėl valstybių narių įstatymų, susijusių su asmeninėmis apsaugos priemonėmis, suderinimo (1), ypač į jos 6 straipsnio 1 dalį,
   atsižvelgdama į nuolatinio komiteto, įsteigto pagal 1998 m. birželio 22 d. Europos Parlamento ir Tarybos direktyvos 98/34/EB, nustatančios informacijos apie techninius standartus, reglamentus ir informacinės visuomenės paslaugų taisykles teikimo tvarką (2), 5 straipsnį, nuomonę,
   kadangi:
   
               (1)
            
            
               Europos standartą EN 353–1:2002 „Asmeninė apsauginė įranga apsaugai nuo kritimo iš aukščio. 1 dalis. Valdomieji kritimo stabdytuvai, įskaitant standžiąją inkaravimo vedlinę“ Europos standartizacijos komitetas (CEN) priėmė 2002 m. kovo 12 d. Nuoroda į standartą pirmą kartą buvo paskelbta Europos Sąjungos oficialiajame leidinyje2003 m. rugpjūčio 28 d. (3).
            
         
               (2)
            
            
               Jungtinė Karalystė pateikė formalų prieštaravimą dėl standarto EN 353–1:2002.
            
         
               (3)
            
            
               Atsižvelgdama į standarto EN 353–1:2002 4.7 išlygą, Jungtinė Karalystė mano, kad su instrukcijomis naudotojui susijusios specifikacijos neatitinka direktyvos II priedo 1.4 a ir b punktuose nurodytų reikalavimų.
            
         
               (4)
            
            
               Atsižvelgdama į standarto EN 353–1:2002 5–ą išlygą Jungtinė Karalystė mano, kad taikant numatytą bandymo metodą neišbandomos pagrįstai numanomos kritimo sąlygos, kaip antai kritimas atgal arba kritimas į šonus, todėl kyla didelis pavojus, kad prietaisas nesuveiks. Todėl Jungtinė Karalystė mano, kad standartas neatitinka direktyvos II priede 1.1.1 ir 3.1.2.2 skirsniuose nurodytų reikalavimų.
            
         
               (5)
            
            
               Išnagrinėjusi standartą EN 353–1:2002 Komisija nustatė, kad standartas neatitinka Direktyvos 89/686/EEB II priedo 1.1.1, 1.4 ir 3.1.2.2 skirsniuose nurodytų esminių sveikatos ir saugos reikalavimų.
            
         
               (6)
            
            
               Todėl standarto EN 353–1:2002 nuoroda Europos Sąjungos oficialiajame leidinyje pateiktame darniųjų standartų sąraše turėtų būti panaikinta, o atitiktis atitinkamiems nacionaliniams standartams, kuriais buvo perkeltas darnusis standartas EN 353–1:2002, nebelaikoma atitikties esminiams Direktyvos 89/686/EEB prielaida,
            
         PRIĖMĖ ŠĮ SPRENDIMĄ:
   1 straipsnis
   Nuoroda į standartą EN 353–1:2002 „Asmeninė apsauginė įranga apsaugai nuo kritimo iš aukščio. 1 dalis. Valdomieji kritimo stabdytuvai, įskaitant standžiają inkaravimo vedlinę“Europos Sąjungos oficialiajame leidinyje paskelbtame darniųjų standartų sąraše panaikinama.
   2 straipsnis
   Šis sprendimas skirtas valstybėms narėms.
   
      Priimta Briuselyje 2010 m. kovo 19 d.
      
         
            Komisijos vardu
         
         Antonio TAJANI
         
            Pirmininko pavaduotojas
         
      
   
   
      (1)  OL L 399, 1989 12 30, p. 18.
   
      (2)  OL L 204, 1998 7 21, p. 37.
   
      (3)  OL C 203, 2003 8 28, p. 10.